**ОТ 12 НОЕМВРИ ЗАПОЧВА ПРИЕМ ПО МЕРКИТЕ ОТ НАЦИОНАЛНАТА ПРОГРАМА ПО ПЧЕЛАРСТВО 2017-2019 г.**

От 12 ноември 2018 г. започва прием по мерките от Национална програма по пчеларство (НПП) за финансовата 2019 година в Областите дирекции на ДФ „Земеделие“ по постоянен адрес на физическото лице и по адресна регистрация на юридическо лице. Приемът ще продължи до 23 ноември 2018 г.

По Мерки Б, Г и Д от НПП 2017-2019 г. пчеларите ще се подпомагат по дейностите:

* борба срещу вароатозата;
* извършване на лабораторен анализ на меда;
* закупуване на кошери, пчелни отводки/рояци и пчелни майки.

По мярка А кандидатите ще бъдат подпомагани при закупуването на дребен пчеларски инвентар;

Мярка В е насочена към подвижното пчеларство.

Националната програма по пчеларство за периода 2017-2019 г. е одобрена от Европейската комисия с Решение за изпълнение (ЕС) 2016/1102. Тя е с общ бюджет от близо 14.28 млн. лева, от които 50% са осигурени от ЕС и 50% - от националния бюджет. За 2019 година финансовият ресурс е 4 758 590 лева.

Повече информация за мерките от НПП 2017-2019 г. и условията за финансиране, както и образец на заявлението за подпомагане, заинтересованите земеделски стопани могат да получат в областните дирекции на Държавен фонд „Земеделие“ (ДФЗ-РА), в отдел „Пчеларство, мляко и интервенции“ на дирекция „Селскостопански пазарни механизми“ в Централно управление на ДФЗ-РА, както и онлайн на сайта на ДФЗ.